Jeremy Renner

Jeremy Renner (født 7. januar 1971) er en amerikansk skuespiller. 


== Liv og virke ==
Renner ble født i Modesto i California og er den eldste av sju søsken. Foreldrene skilte seg da han var ti år gammel.13. januar 2014 giftet Renner seg med den canadiske modellen Sonni Pacheco, som han fikk en datter sammen med, før de skilte seg 30. desember samme år.Renner spilte flere småroller på film og fjernsyn fra han debuterte i 1995, før han i 2002 spilte tittelrollen som Jeffrey Dahmer i Dahmer. Etter denne hadde han flere biroller i storfilmer og hovedroller i småfilmer.I 2008 fikk han hovedrollen i filmen The Hurt Locker, en rolle han ble Oscar-nominert for, og som også vant Oscar for beste film. Han ble også nominert under Oscar 2011 til Oscar for beste mannlige birolle for rollen som James «Gem» Coughlin i The Town.
Renner spilte i Mission: Impossible – Ghost Protocol (2011) og portretterte superagenten Hawkeye i The Avengers (2012). I den anledning gjorde han en cameorolle som Hawkeye i Thor, som en slags introduksjon til The Avengers. Han hadde rollen som Hans i Tommy Wirkolas Hollywood-debut Hansel and Gretel: Witch Hunters, som er en versjon av det kjente eventyret Hans og Grete av brødrene Grimm.
Siden 2021 har han hatt en av hovedrollene i Paramount+-serien Mayor of Kingstown.1. januar 2023 ble Renner alvorlig skadet etter å ha blitt overkjørt av sin egen brøytemaskin. Mens han var ute av brøytemaskinen for å hjelpe et familiemedlem som hadde kjørt seg fast, begynte den å rulle. Da han forsøkte å hoppe inn i den ble han overkjørt. Per 17. januar ligger han fortsatt på sykehus.


== Utvalgt filmografi ==

2002: Dahmer … Jeffery Dahmer
2003: S.W.A.T. … Brian Gamble
2007: Take … Saul Gregor
2007: 28 uker senere … Doyle
2007: Mordet på Jesse James av den feige Robert Ford … Wood Hite
2008: The Hurt Locker … William James
2010: The Town … James Coughlin
2011: Mission: Impossible – Ghost Protocol … William Brandt
2011: Thor … Clint Barton / Hawkeye
2012: The Avengers … Clint Barton / Hawkeye
2012: The Bourne Legacy … Aaron Cross
2013: American Hustle … Carmine Polito
2013: Hansel and Gretel: Witch Hunters … Hansel
2015: Mission: Impossible – Rogue Nation … William Brandt
2015: The Avengers: Age of Ultron … Clint Barton / Hawkeye
2016: Captain America: Civil War … Clint Barton / Hawkeye
2017: Wind River … Cory Lambert
2019: Avengers: Endgame … Clint Barton / Hawkeye


=== TV-serier ===
1995: Deadly Games … Tod (en episode)
2000: Angel … Penn (en episode)
2001: CSI: Crime Scene Investigation … Roger Jennings (en episode)
2007: House M.D. … Jimmy Quidd (en episode)
2009: The Unusuals … Detective Jason Walsh (hovedrolle, ti episoder)
2014: The World Wars … Forteller (stemme; miniserie, tre episoder)
2014: Louie … Jeff Davis (en episode)
2021: What If...? … Clint Barton / Hawkeye (stemme; tre episoder)
2021: Hawkeye … Clint Barton / Hawkeye (hovedrolle; miniserie, tre episoder)
2021–: Mayor of Kingstown … Mike McClusky (hovedrolle)


== Referanser ==


== Eksterne lenker ==
(en) Jeremy Renner – kategori av bilder, video eller lyd på Commons 
(en) Jeremy Renner på Internet Movie Database 
(sv) Jeremy Renner i Svensk Filmdatabas 
(da) Jeremy Renner på Filmdatabasen 
(da) Jeremy Renner på Scope 
(fr) Jeremy Renner på Allociné 
(en) Jeremy Renner på AllMovie 
(en) Jeremy Renner hos Turner Classic Movies 
(en) Jeremy Renner hos Rotten Tomatoes 
(en) Jeremy Renner hos The Movie Database 
(en) Jeremy Renner hos Behind The Voice Actors